XL-BYG er en skandinavisk kæde af byggemarkeder.  I Danmark har kæden 111 forretninger, der omsætter for ca. 8,5 mia. kr. årligt. XL-BYG er en frivillig kæde, hvor de enkelte forretninger er selvstændigt ejede virksomheder. XL-BYG driver udover de fysiske XL-BYG forretninger en velassorteret  webshop til de private kunder.  XL-BYG udspringer af indkøbssamarbejdet Ditas a.m.b.a., som også stod bag de tidligere kæder Råd & Dåd samt Handy. Butikkerne består dels af en byggemarkedsafdeling, dels af en professionel afdeling, der henvender sig til håndværkere. Kæden blev i løbet af foråret 2009 udvidet med 55 butikker i Norge, idet Byggkjøp-butikkerne skiftede navn. Senere kom svenske Byggtryggs 91 butikker også med i samarbejdet.  XL-BYG har et indkøbssamarbejde med den tyske kæde Hagebau.